תקנות מכוני כושר (רישוי ופיקוח) (אימון קטינים במכון כושר)

{{ח:התחלה}}
{{ח:כותרת|תקנות מכוני כושר (רישוי ופיקוח) (אימון קטינים במכון כושר), התשס״ה–2005}}

{{ח:פתיח-התחלה}}
{{ח:תיבה|ק״ת תשס״ה, 938|תקנות מכוני כושר (רישוי ופיקוח) (אימון קטינים במכון כושר)|https://olaw.org.il/takanot/takanot-6418.pdf}}; {{ח:תיבה|תשפ״ב, 3135|תיקון|https://olaw.org.il/takanot/takanot-10198.pdf}}; {{ח:תיבה|תשפ״ה, 410|תיקון|https://olaw.org.il/takanot/takanot-11589.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק מכוני כושר (רישוי ופיקוח)#סעיף 1|סעיפים 1}}, {{ח:חיצוני|חוק מכוני כושר (רישוי ופיקוח)#סעיף 3|3}} {{ח:חיצוני|חוק מכוני כושר (רישוי ופיקוח)#סעיף 8|ו־8}} {{ח:חיצוני|חוק מכוני כושר (רישוי ופיקוח)|לחוק מכוני כושר (רישוי ופיקוח), התשנ״ד–1994}} (להלן – החוק), לאחר התייעצות עם שר הבריאות ועם ועדת החינוך התרבות והספורט של הכנסת, אני מתקינה תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”התנגדות“ – לרבות לחץ אוויר, לחץ שמן, לחץ מים או משקולות;
{{ח:ת|סוג=הגדרה}} ”מכשיר אירובי“ – מכשיר לפיתוח יכולת אווירנית לרבות מסילת כושר, אופני כושר, מדרגה או מכשיר חתירה;
{{ח:ת|סוג=הגדרה}} ”מכשיר התנגדות“ – מכשיר לפיתוח כוח, הפועל בכיוון תנועה המוכתב מראש ושאינו ניתן לשינוי או הניתן לשינוי מוגבל בהתאם לסוג המכשיר והוראות היצרן;
{{ח:ת|סוג=הגדרה}} ”משקולת חופשית“ – משקולת לפיתוח כוח, הפועלת באופן חופשי על פי רצון המתאמן, בלא מגבלה מכנית של היצרן או מבנה המשקולת;
{{ח:ת|סוג=הגדרה}} ”תעודת הסמכה“ – כהגדרתה {{ח:חיצוני|חוק הספורט|בחוק הספורט, התשמ״ח–1988}} (להלן – חוק הספורט).

{{ח:סעיף|2|הכשרת מדריך לאימון קטינים}}
{{ח:ת}} בעל הכשרה מתאימה להדרכת קטינים במכון כושר הרשאי לקבל תעודת הסמכה לאימון קטינים, הוא מי שעומד בכל התנאים המפורטים להלן:
{{ח:תת|(1)}} הוא בעל תעודת הסמכה של מדריך כושר גופני (ובריאות), כאמור {{ח:חיצוני|תקנות הספורט (חיוב בתעודת הסמכה)#תוספת 1 חלק ב פרט 21|בתקנה 2(36) לתקנות הספורט (חיוב בתעודת הסמכה), התשנ״ז–1997}};
{{ח:תת|(2)}} הוא עבר הכשרה לאימון קטינים במכון כושר, לפי תכנית לימודים שהיקפה לא פחות מ־22 שעות, שהתקיימה בבית ספר שהכיר בו השר, לפי {{ח:חיצוני|חוק הספורט|חוק הספורט}}, לענין מתן תעודות הסמכה;
{{ח:תת|(3)}} הוא עמד בהצלחה במבחן המעשי ובמבחן העיוני של תכנית ההכשרה לאימון קטינים במכון כושר של בית הספר שבו למד.

{{ח:סעיף|3|מגבלות גיל לענין אימון קטינים במכון כושר}}
{{ח:תת|(א)}} מדריך לאימון קטינים לא יאמן במכון כושר קטינים עד גיל 6.
{{ח:תת|(ב)}} מכון כושר לא יאפשר לקטין שלא מלאו לו 6 שנים להתאמן במכון כושר; הוראה זו לא תחול על קטין העובר טיפול שיקומי עם פיזיותרפיסט, ובתנאי שאימונו במכון הכושר נערך בלוויית הפיזיותרפיסט המטפל בו.

{{ח:סעיף|4|מגבלות לענין מספר מתאמנים קטינים|תיקון: תשפ״ב, תשפ״ה}}
{{ח:ת}} המספר המרבי של מתאמנים קטינים שמדריך אחד לאימון קטינים רשאי להדריך בעת ובעונה אחת יהיה –
{{ח:תת|(1)}} באימון באמצעות משקולות חופשיות, מכשירי התנגדות ומכשירים אירוביים:
{{ח:תתת|(א)}} קטינים מגיל 6 עד גיל 12 – 8 מתאמנים;
{{ח:תתת|(ב)}} קטינים מגיל 12 עד גיל 16 – 15 מתאמנים;
{{ח:תת|(2)}} {{ח:הערה|(נמחקה).}}

{{ח:סעיף|5|מכשיר לאימון קטינים}}
{{ח:ת}} מכון כושר לא יאפשר לקטין להתאמן באמצעות מכשיר אירובי, מכשיר התנגדות ומשקולת חופשית אלא אם כן –
{{ח:תת|(1)}} המכשיר נבנה, תוכנן והותאם גם לאימונם של קטינים;
{{ח:תת|(2)}} המכשיר מתאים או מותאם לממדיו של הקטין המתאמן.

{{ח:סעיף|6|קשר עין עם מתאמנים}}
{{ח:ת}} במהלך כל האימון יהיה המדריך בקשר עין עם הקטינים המתאמנים.

{{ח:סעיף|7|כללי בטיחות}}
{{ח:ת}} בחדר כושר שמתאמנים בו קטינים יתקיימו כללי בטיחות אלה:
{{ח:תת|(1)}} כל המכשירים יהיו במרחק סביר האחד מן השני, בהתאם לאופיו של כל מכשיר ובשים לב לשימוש בו על ידי קטינים;
{{ח:תת|(2)}} אזור המשקולות החופשיות יהיה מופרד משאר מכשירי האימון;
{{ח:תת|(3)}} המעברים בין המכשירים יהיו פנויים ממכשולים;
{{ח:תת|(4)}} מכשירי ההתנגדות והמכשירים האירוביים יהיו מקובעים לקרקע באופן המבטיח את יציבותם בעת השימוש, בשים לב להוראות היצרן והתקנים הקיימים לגביהם;
{{ח:תת|(5)}} כל מכשירי ההתנגדות, המכשירים האירוביים והמשקולות החופשיות יעברו, אחת ל־6 חודשים, בדיקה תקופתית של תקינותם;
{{ח:תת|(6)}} מכון הכושר יהיה מאוורר ומואר;
{{ח:תת|(7)}} במכון כושר יימצאו בכל עת –
{{ח:תתת|(א)}} תיק עזרה ראשונה שיכיל פריטים כמפורט להלן:
{{ח:תתת}}

פריט	כמות

תיק ממודר ריק	1

תחבושת אלסטית 8 ס״מ	4

אגד מידבק	20

אספלנית דקה עם מיתקן חיתוך	1

פד גזה סטרילי	20

אגד לחבישה	10

משולש לקיבוע	6

תחבושת אישית	2

פולידין נוזלי	1

פולידין משחה	1

שקית קירור	2

אספלנית – סרט 2.5 ס״מ	2

אספלנית – סרט 5 ס״מ	2

אספלנית – סרט פריטייפ	2

תרסיס קירור מיידי 150 מ״ל	1

תרסיס קירור מיידי 400 מ״ל	1

משחת שיכוך כאבים מקומיים	1

סכין חיתוך לסרטי אספלנית	1

תרסיס אספלנית	1

סד לקיבוע	1

מסכת כיס להנשמה מפה לפה (עם שסתום חד־כיווני)	1

מנתב אוויר – אחד למבוגר ואחד לילד	1

פאואר פלקס – תחבושת נדבקת מאליה	2

כפפות חד־פעמיות	10 זוגות

חוסם עורקים	2

מספריים	1

פנס	2

{{ח:תתת|(ב)}} מיתקן למי שתיה;
{{ח:תתת|(ג)}} מכשיר טלפון אחד לפחות.

{{ח:סעיף|7א|חובת הצבת שלט|תיקון: תשפ״ה}}
{{ח:ת}} {{ח:הערה|(החל ממועד ביטולה של {{ח:חיצוני|תקנות מכוני כושר (רישוי ופיקוח) (פטור מנוכחות מדריך בחדר כושר)#סעיף 4|תקנה 4 לתקנות מכוני כושר (רישוי ופיקוח) (פטור מנוכחות מדריך בחדר כושר), התשע״ג–2013}}):}}
{{ח:תת|(א)}} בכניסה למכון כושר, במקום בולט לעין –
{{ח:תתת|(1)}} יוצב שלט ונוסחו יהיה ”לידיעתך: {{ח:חיצוני|חוק מכוני כושר (רישוי ופיקוח)|החוק}} מחייב נוכחות מדריך לאימון קטינים בעת אימון קטינים בחדר הכושר“;
{{ח:תתת|(2)}} בכל עת שאין נוכחות של מדריך לאימון קטינים בחדר הכושר – יוצב שלט נוסף, או שהשלט האמור בפסקה (1) יכלול גם כיתוב בנוסח הזה: ”לתשומת ליבך: כעת לא נוכח מדריך לאימון קטינים בחדר הכושר“.
{{ח:תת|(ב)}} בשלט לפי תקנת משנה (א) יתקיימו התנאים האלה:
{{ח:תתת|(1)}} השלט יהיה מחומר קשיח, למעט קרטון, ומידותיו 50×40 סנטימטרים לפחות;
{{ח:תתת|(2)}} האותיות בשלט יהיו בצבע שחור ובגודל אחיד של 2.5×2.5 סנטימטרים לפחות;
{{ח:תתת|(3)}} גובה השלט יהיה בין 1.80 מטרים ל־2.20 מטרים מהרצפה והשלט לא יוסתר על ידי חפץ כלשהו.

{{ח:סעיף|7ב|בחינה תקופתית ראשונה|תיקון: תשפ״ה}}
{{ח:ת}} בחינה תקופתית ראשונה לפי {{ח:חיצוני|חוק עקרונות האסדרה#סעיף 24|סעיף 24 לחוק עקרונות האסדרה, התשפ״ב–2021}}, של {{ח:פנימי|סעיף 4|תקנות 4}} {{ח:פנימי|סעיף 7א|ו־7א לתקנות אלה}} כתיקונן בתקנות מכוני כושר (רישוי ופיקוח) (אימון קטינים במכון כושר) (תיקון), התשפ״ה–2024, תתבצע בתום עשר שנים מיום תחילתה.

{{ח:סעיף|8|תחילה}}
{{ח:ת}} תחילתן של תקנות אלה 30 ימים מיום פרסומן.

{{ח:חתימות|י״ז בתמוז התשס״ה (24 ביולי 2005)}}
* '''לימור לבנת'''
שרת החינוך התרבות והספורט
{{ח:סוגר}}
{{ח:סוף}}
[[קטגוריה:בוט חוקים]]